b'\n_START_ARTICLE_\nDarius Pranckevi\xc4\x8dius\n_START_SECTION_\nBiografija\n_START_PARAGRAPH_\n1985\xe2\x80\x931992\xc2\xa0m. studijavo Vilniaus Universiteto Ekonomikos fakultete, gamybos valdymo ir ekonomikos specialyb\xc4\x97je. 1992\xc2\xa0m. sta\xc5\xbeavosi Diplomat\xc5\xb3 mokymo programoje Stenfordo Universitete, Hoover Institute (JAV)._NEWLINE_1991\xe2\x80\x931993\xc2\xa0m. buvo U\xc5\xbesienio reikal\xc5\xb3 ministerijos Spaudos ir informacijos skyriaus pirmasis sekretorius, Europos integracijos skyriaus pirmasis sekretorius, Ekonomini\xc5\xb3 santyki\xc5\xb3 departamento pirmasis sekretorius._NEWLINE_1993\xe2\x80\x931997\xc2\xa0m. dirbo Lietuvos Respublikos ambasadoje JAV, pirmasis sekretorius (ekonomikai). 1997\xe2\x80\x932000\xc2\xa0m. URM Europos integracijos departamento Ekonominio bendradarbiavimo skyriaus ved\xc4\x97jas. 2000\xe2\x80\x932004\xc2\xa0m. Lietuvos Respublikos ambasados Nyderland\xc5\xb3 Karalyst\xc4\x97je laikinasis reikal\xc5\xb3 patik\xc4\x97tinis, 2001\xe2\x80\x932004\xc2\xa0m.\xc2\xa0\xe2\x80\x93 kartu ir nuolatinis atstovas prie cheminio ginklo u\xc5\xbedraudimo organizacijos (Haga)._NEWLINE_2004\xc2\xa0m. URM Informacijos departamento direktorius, 2004\xe2\x80\x932007\xc2\xa0m. LR Vyriausyb\xc4\x97s Kanceliarijos U\xc5\xbesienio politikos skyriaus ved\xc4\x97jas._NEWLINE_2007\xe2\x80\x932010\xc2\xa0m. Lietuvos Nepaprastasis ir \xc4\xafgaliotasis ambasadorius Turkijoje (2008\xe2\x80\x932010\xc2\xa0m.\xc2\xa0\xe2\x80\x93 kartu nepaprastasis ir \xc4\xafgaliotasis ambasadorius Irano Islamo Respublikai). Dirbo Briuselyje, buvo ambasadorius ypatingiems pavedimams - Lietuvos nuolatinio atstovo ES pavaduotojas, dirbo ES Politinio saugumo komitete. V\xc4\x97liau vadovavo U\xc5\xbesienio reikal\xc5\xb3 ministerijos Politikos planavimo departamentui. _NEWLINE_2017 - 2019 m. buvo Lietuvos nepaprastasis ir \xc4\xafgaliotasis ambasadorius Kanadoje. Gr\xc4\xaf\xc5\xbe\xc4\x99s i\xc5\xa1 Kanados iki mirties buvo URM ambasadorius ypatingiems pavedimams. _NEWLINE_Apdovanotas ordino \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeiumi (2004\xc2\xa0m.), Leopoldo II-ojo Komandoro kry\xc5\xbeius (Belgija, 2005).'